Clivias (Boslelies) | Florcom Gardens - clivias boslelies by Florcom Gardens
Clivias se blomtyd is in die lente net na die winter wanneer kleur in die tuin baie welkom is. Ongelukkig is die blomperiode slegs ongeveer 3 weke lank, maar dit word opgemaak deur die feit dat clivias tydens die res van die jaar die ideale grondbedekker vir skaduryke gedeeltes van die tuin is. Aangesien clivias rypgevoelig is en maklik deur die son beskadig word,moet aanplanting op beskutte skaduryke plekke wees. Die beste groei vind in gebroke skadu plaas, maar clivias sal ook in 'dooie' skadukolle met geen direkte sonlig groei. Clivias benodig min onderhoud en groei in feitlik enige goed gedreineerde grond. Beddings teen die huis: Clivias is groot genoeg om die eentonigheid van die mure te breek, maar klein genoeg om nie bo die vensterbanke uit te steek nie. Beddings aan die huis se suidekant word gewoonlik gekenmerk deur dooie skadu met die meeste plante wat nie hier sal aard nie – clivias kan die nodige kleur aan hierdie beddings verleen. Clivias in houers: Besondere effek kan met clivias in houers verkry word. Ingange na lapas en interessante hoekies in die tuin kan fokuspunte word indien mooi clivias in houers hier aangebring word. Plante is meer beskut wanneer dit in houers aangeplant is, en daarom kan jy veral jou skaarser soorte liewers in potte plant. Hierdie potte kan tydens blomtyd op fokuspunte geplaas, en die res van die seisoen op 'n veilige en beskutte plek gebêre word. Plant clivias in plate aan: Gedurende blomtyd is plate clivias altyd 'n skouspel en tydens die res van die jaar dien dit as 'n mooi grondbedekker. Let op die besondere uitsig vanuit die lapa in die foto op plate clivias wat langs die lapa groei. Interessante hoekies in die tuin: Op die bygaande foto vorm clivias saam met ander loofplante 'n verskeidenheid van blaargroottes, kleure en vorme. Verbinding tussen verskillende areas in die tuin: Die onderstaande foto is 'n goeie voorbeeld hoe clivias gebruik kan word om twee areas in die tuin te vebind. Die clivias is laag genoeg om sig na die volgende area toe te laat, maar bied tog 'n duidelike skeiding tussen die twee areas. Rangskikkings met cliviablomme: Clivias het nie 'n uitsondelike lang vaasleeftyd nie, maar 'n bos clivias in 'n houer kan in die huis of in die tuin gebruik word om 'n omgewing op te helder. Die bygaande foto van 'n bos cliviablomme op 'n stoeptafeltjie kan as 'n goeie voorbeeld dien. Contact Florcom Gardens http://www.florcomgardens.co.za
Do not prune when the soil is wet (Cutting zones will die back if pruning takes place when the soil is wet).
Do not spray lime sulphur on plants with active growing eyes or foliage – it will burn the eyes and leaves.